
LUKŠIŲ VINCO GRYBO GIMNAZIJOS 
MOKINIŲ NAUDOJIMOSI ASMENINIAIS MOBILIAISIAIS TELEFONAIS IR KITAIS GALINIAIS ĮRENGINIAIS TVARKOS APRAŠAS 
 
I SKYRIUS 
BENDROSIOS NUOSTATOS 

1. Mokinių naudojimosi asmeniniais mobiliaisiais telefonais ir kitais galiniais įrenginiais ( išmaniaisiais laikrodžiais, planšetėmis) tvarkos aprašas ( toliau – Tvarka) nustato naudojimosi asmeniniais mobiliaisiais telefonais ir kitais galiniais ( mobiliaisiais) įrenginiais ( toliau- mobilieji įrenginiai) Lukšių Vinco Grybo gimnazijoje ir jos teritorijoje (toliau – Gimnazijoje) taisykles, kuriomis siekiama: 
1.1. sumažinti žalos mokinių sveikatai riziką, irzlumą, atsirandantį juos atitraukus nuo mobiliųjų įrenginių, negebėjimą koncentruoti dėmesio; 
1.2. apsaugoti mokinius nuo pavojingo turinio internete, mažinti patyčias; 
1.3.užtikrinti saugią mokymosi aplinką ir asmens privatumą užkertant kelią neteisėtiems filmavimams ir fotografavimams; 
1.4. nustatyti visiems aiškią ir suprantamą naudojimosi mobiliaisiais įrenginiais tvarką gimnazijoje. 
 
II SKYRIUS 
BENDROSIOS NAUDOJIMO(SI) MOBILIAISIAIS ĮRENGINIAIS TAISYKLĖS 
 
2. Mokiniui(-ei), atsinešusiam mobilųjį įrenginį į gimnaziją, draudžiama juo naudotis per pamokas gimnazijos patalpose ir kitose erdvėse, pertraukų, “laisvų pamokų” metu, popamokinėse veiklose ir renginiuose, taip pat  konkursų, viktorinų, varžybų metu, jeigu tai nesusiję su ugdymo procesu.  
3. Jei pamokos metu ugdymo procesui reikalingi mobilieji įrenginiai, dalyko mokytojas iš anksto informuoja mokinius, kad būtų galima suplanuoti ir užtikrinti įrenginių pasiėmimą ir grąžinimą į spinteles.  
4. Ikim.,  priešm., 1- 4 klasių mokinių mobilieji įrenginiai gimnazijoje laikomi išjungti klasių mokytojų nurodytoje vietoje, išskyrus Tvarkos 9 punkte numatytus atvejus.
       5. 5 - 4 g klasių mokinių mobilieji įrenginiai ( išjungti arba begarsiu režimu) gimnazijoje laikomi rakinamose mokiniams priskirtose spintelėse: 
5.1. atėjęs į gimnaziją mokinys savo mobilųjį įrenginį padeda į rakinamą jam priskirtą spintelę. 
5.2. po pamokų, popamokinių veiklų, renginių mokinys savo mobilųjį įrenginį pasiima iš savo spintelės. 
6. Mokiniui pažeidus naudojimosi mobiliaisiais įrenginiais  taisykles, mokytojui suteikiama teisė paimti įrenginį ir jį pristatyti į gimnazijos raštinę. 
8. Jeigu mobilusis įrenginys iš mokinio buvo paimtas 3 kartus, mokinys kviečiamas pokalbiui į Vaiko gerovės komisijos posėdį.  
 
III SKYRIUS 
IŠIMTYS IR BŪTINOJI KOMUNIKACIJA 
 
9. Išimtis turėti mobilųjį įrenginį su savimi taikoma mokiniams, kuriems dėl sveikatos būklės šis įrenginys reikalingas turėti nuolatos. Tokiu atveju tėvai (globėjai) informuoja klasės vadovą.  Mokiniui suteikiama teisė turėti mobilųjį įrenginį ir laikyti jį kuprinėje (išjungtą arba begarsiu režimu), tiek per pamokas, tiek per pertraukas bei pasinaudoti tik esant būtinybei.  
                   10. Esant neatidėliotinam poreikiui susisiekti su mokiniu, tėvai (globėjai) gali kreiptis į klasės vadovą ar socialinį pedagogą.  
11. Mokiniui, kuriam atsiranda būtinybė skubiai susisiekti su savo tėvais ( globėjais) anksčiau nei baigsis pamokos, ši galimybė suteikiama kreipianti į klasės vadovą, dalyko mokytoją, pagalbos mokiniui specialistą arba administraciją.  
 
IV SKYRIUS 
BAIGIAMOSIOS NUOSTATOS 
 
                  12. Mokinių asmeninių mobiliųjų telefonų ir kitų galinių įrenginių naudojimo tvarka parengta vadovaujantis Mokinių asmeninių mobiliųjų telefonų ir kitų galinių įrenginių naudojimo ikimokyklinio ugdymo ir bendrojo ugdymo mokykloje rekomendacijomis, patvirtintomis Lietuvos respublikos švietimo, mokslo ir sporto ministro ir Lietuvos respublikos sveikatos apsaugos ministro 2026 m. liepos 13 d. įsakymu Nr. V-532/V-691  „Dėl mokinių asmeninių mobiliųjų telefonų ir kitų galinių įrenginių naudojimo ikimokyklinio ugdymo ir bendrojo ugdymo mokykloje rekomendacijų patvirtinimo“
                     12.1. mokinių mobiliųjų telefonų ir kitų galinių įrenginių naudojimo tvarkos            nuostatos derinamos su Gimnazijos taryba. Tvarka tvirtinama gimnazijos direktoriaus įsakymu ir skelbiama viešai gimnazijos interneto svetainėje www.vgrybo.lt,
                     12.2. gimnazijos bendruomenė su patvirtinta tvarka supažindinami:
                   12.3. klasių vadovai mokinius su Tvarka supažindina pasirašytinai kiekvienų mokslo metų pradžioje.
                   12.4. pedagogai ir kiti darbuotojai - susirinkimų metu.
                   12.5.mokinių tėvai (globėjai rūpintojai) – pranešimu el dienyne.
                          13. Gimnazija neatsako už mokinių atsineštų mobiliųjų įrenginių praradimą, būklės pažeidimą ir pan. Nesant būtinybei mokiniams rekomenduojama mobiliųjų įrenginių į gimnaziją nesinešti.  
                   14.  Pasikeitus aplinkybėms, Tvarka gali būti koreguojama. 
 
 


